ไทยพาณิชย์ตั้ง"วิชิต-อาทิตย์"คุมกรรมการ
ธนาคารไทยพาณิชย์แต่งตั้งนายกกรรมการ และประธานกรรมการบริหาร
6 เม.ย. 2562

ธนาคารไทยพาณิชย์แต่งตั้งนายกกรรมการ และประธานกรรมการบริหาร
เมื่อวันที่ 4 เม.ย. 2562 ธนาคารไทยพาณิชย์ โดยคณะกรรมการธนาคารมีมติอนุมัติ แต่งตั้ง นายวิชิต สุรพงษ์ชัย เข้าดำรงตำแหน่งนายกกรรมการ และประธานกรรมการกิจกรรมเพื่อสังคม และนายอาทิตย์ นันทวิทยา ประธานเจ้าหน้าที่บริหาร เข้าดำรงตำแหน่งประธานกรรมการบริหารอีกตำแหน่งหนึ่ง โดยมีผลตั้งแต่ 5 เม.ย. 2562 เป็นต้นไป




นอกจากนี้ ในการประชุมสามัญผู้ถือหุ้นครั้งที่ 196 เมื่อวันที่ 4 เม.ย.2562 ที่ประชุมมีมติอนุมัติให้ น.ส.ลักขณา ลีละยุทธโยธิน และนายเชาวลิต เอกบุตร เข้าดำรงตำแหน่งกรรมการอิสระแทน นายอานันท์ ปันยารชุน และ นางกรรณิกา ชลิตอาภรณ์ ที่ครบวาระและแจ้งความประสงค์ไม่ขอรับการต่อวาระ